เจมส์-ไอซ์ เคมีลงล็อก พยากรณ์ซ่อนรัก โรแมนติก-ดราม่า-บู๊ สนุกครบรส
ไม่มีใครหนีโชคชะตาพ้นแม้แต่คนทำนายโชคชะตาอย่างเธอ เตรียมพบกับคำพยากรณ์ชวนอึ้ง ที่ทำให้เกิดความรักวุ่นๆ และการเปิดโปงความลับมากมาย จนถูกตามฆ่า ไล่ล่า นำมาซึ่งอันตรายถึงชีวิต ในละคร พยากรณ์ซ่อนรัก ทาง ช่อง 3 ละครโรแมนติก ดราม่า แนวสืบสวนการโคจรมาเจอกันครั้งแรกของ พระเอกสุดฮอต เจมส์-จิรายุ ตั้งศรีสุข รับบท ธีรุตม์ พระเอกซุปตาร์ขี้โมโห ปากร้าย ต้องปะทะคารมกับ นางเอกร้อยล้าน ไอซ์-ปรีชญา พงษ์ธนานิกร ในบท โรสิตา แม่หมอไฮโซ เทพธิดากุหลาบพยากรณ์ร่วมด้วยนักแสดงมากฝีมืออีกคับคั่งเรื่องราวของ โรสิตา (ไอซ์-ปรีชญา) หญิงสาวผู้ถูกเลือกให้มีโชคชะตาอันแสนพิเศษ เธอมีความสามารถหยั่งรู้อนาคตของทุกคน จากการจับกุหลาบเพียงครั้งเดียว และเพราะความแม่นของเธอนี่เอง ที่นำพาให้ชีวิตของเธอเปลี่ยนแปลงไป การทำนายดวงด้วย ศาสตร์กุหลาบพยากรณ์ ครั้งยิ่งใหญ่ได้เกิดขึ้น เมื่อโรสิตาดูดวงให้เหล่าเซเลบแนวหน้าของเมืองไทยพร้อมกันทีเดียวถึง 6 คน ซึ่งก็คือ ไลลา (นุ่น-รมิดา) ดีไซเนอร์ ดีกรีนักเรียนนอก ที่กำลังมาแรงในแวดวงไฮโซ นันทวดี (นุ่น-ดารัณ) ภรรยานายทหารชั้นนายพล ผู้บำเพ็ญกิจกรรมการกุศล จนเป็นที่ชื่นชม วุฒิกร (แจ๊บ-เพ็ญเพ็ชร) นักการเมืองผู้เสียสละคนดัง ธนพล (เพชร-กรุณพล) นักธุรกิจใหญ่ เจ้าของบริษัทอสังหาริมทรัพย์ รินรดี (แพร์-พิชชาภา) นางเอกสาวเบอร์หนึ่ง ผู้อ่อนหวาน และ สดใส แถมยังเป็นคู่จิ้นของแขกรับเชิญคนสุดท้าย อย่าง ธีรุตม์ (เจมส์-จิรายุ) พระเอกแบดบอยจอมเจ้าชู้สิ่งที่ โรสิตา ทำนายล้วนถูกต้อง จนทุกคนต้องอึ้ง ทึ่ง ตะลึง ในความแม่นเว่อร์ของเธอ ยกเว้น ธีรุตม์ คนเดียวที่ตราหน้าว่าโรสิตาคือ ยัยหมอดูจอมลวงโลก แต่โรสิตาหาได้แคร์ไม่ เพราะสิ่งที่เธอรู้และเห็นล้วนเป็นความจริงเสมอ และนั่นทำให้ชีวิตของโรสิตาต้องตกอยู่ในอันตรายทันที เมื่อสิ่งที่เธอเห็นเป็นเรื่องลับๆ ที่ต้องเป็นความลับ จะมีใครล่วงรู้ไม่ได้ทั้งนั้น งานนี้ความซวยเลยมาเยือน โรสิตา เต็มๆ เมื่อไม่มีใครหนีโชคชะตาพ้น เธอก็จะต้องเผชิญหน้ากับมัน แม้จะต้องแลกด้วยชีวิตก็ตาม>> อ่านเรื่องย่อนิยายทุกเรื่อง คลิกที่นี่ <<ท่ามกลางสถานการณ์เลวร้ายที่โดนคนหมายปองเอาชีวิต ใครคือคนที่น่าสงสัยที่สุด และใครคือคนร้ายตัวจริง?? การันตีความสนุก ครบรส โดยป้าแจ๋ว-ยุทธนา ทั้งที รับรองมันแน่นอน ติดตามชมได้ทุกวันจันทร์-อังคาร เวลา 20.20 น. ทางช่อง 3 กด 33 เริ่มตอนแรก จันทร์ที่ 15 มิถุนายนนี้
ไม่มีใครหนีโชคชะตาพ้น แม้แต่คนทำนายโชคชะตาอย่างเธอ เตรียมพบกับคำพยากรณ์ชวนอึ้ง ที่ทำให้เกิดความรักวุ่นๆ และการเปิดโปงความลับมากมาย จนถูกตามฆ่า ไล่ล่า นำมาซึ่งอันตราย ในละคร พยากรณ์ซ่อนรัก
พยากรณ์ซ่อนรัก,พยากรณ์ซ่อนรัก เรื่องย่อ,พยากรณ์ซ่อนรัก ละคร,นิยาย,เจมส์ จิรายุ,ไอซ์ ปรีชญา,ละครช่อง3,ละคร